Scomber australasicus

Scomber australasicus er en makrellart.

Første ryggfinne har 10–13 piggstråler. Mellomrommet mellom første og andre ryggfinne er omtrent like langt som basis til første ryggfinne. Ryggsiden har skrå sikksakk eller bølgeformede striper. Buken er perlehvit med tynne, avbrutte bølgeformede linjer. Maksimal lengde er 40 cm, og vanlig lengde er opptil 30 cm.
 
Det har vist seg at denne arten har større utbredelse enn angitt i eldre litteratur. Makrellene i Rødehavet og den nordlige delen av Det indiske hav ble tidligere regnet til en annen art, Scomber japonicus, men er S. australasicus. Hovedutbredelsen er i de nordvestre og sørvestre delene av Stillehavet. Arten finnes fra Kina og Japan sørover til Australia og New Zealand og østover til Hawaii. I det østre Stillehavet finnes den bare ved Islas Revillagigedo. Arten er ganske sjelden i tropiske farvann.

Scomber australasicus lever pelagisk i kystfarvann. Lite er kjent om biologien dens. 

Denne arten er viktig for kommersielt fiske i Japan, Australia og New Zealand. I Japan har den lavere pris enn S. japonicus, som regnes som mer velsmakende.

Litteratur

Eksterne lenker 
 
 
 

Makrellfamilien
Dyr formelt beskrevet av Georges Cuvier
Fisker formelt beskrevet i 1832